รายงานการประชุมอบรมผู้ควบคุมการฝึกปฎิบัติงานทางคลินิก ประจำปีการศึกษา 2559

ในวันพุธ ที่ 3 พฤษภาคม 2560 เวลา 17.00 – 20.00 น.

ณ โรงแรมสุภารอยัลบีช อำเภอขนอม จังหวัดนครศรีธรรมราช

|  |  |
| --- | --- |
| ประเด็นปัญหา | ข้อเสนอแนะ |
| 1. สิทธิการรักษาพยาบาลของนักศึกษา | ขณะนี้อยู่ในขั้นตอนการย้ายต้นสังกัดในการเบิกจ่ายค่ารักษาพยาบาลของนักศึกษา หากการดำเนินการเรียบร้อยแล้ว จะแจ้งทางโรงพยาบาลให้ทราบอีกครั้ง |
| 2. ปัญหาการปฎิเสธผู้ป่วยของนักศึกษา | ขณะนี้ยังพบปัญหานักศึกษาปฎิเสธการรับเคสผู้ป่วยอยู่บ้าง CI แนะนำให้มีการจดบันทึกของนักศึกษาว่านักศึกษายังไม่ได้รับเคสผู้ป่วยใดบ้าง |
| 3. การเขียน ICF Model | CI แนะนำให้มีการอบรมการเขียน ICF เพื่อให้มีความเข้าใจในการเขียนเคสของนักศึกษามากยิ่งขึ้น ละแนะนำให้อาจารย์ส่งตัวอย่างการเขียน ICF Model ให้ CI ด้วย |
| 4. การประเมินโรงพยาบาลจากนักศึกษาและอาจารย์ | เนื่องจากการประเมินในหัวข้อแหล่งค้นคว้าความรู้ของโรงพยาบาล ได้คะแนนน้อยกว่าหัวข้ออื่นๆ CI ได้เสนอแนะให้นักศึกษาสำเนา textbook ที่สนใจมาอย่างน้อยรอบการฝึกงานละ 1 เล่ม เพื่อนำมาเก็บรวบรวมเป็นมุมหนังสือให้แก่นักศึกษาฝึกงาน |
| 5. การอบรม CI ข้างเตียง | CI เสนอแนะให้มีการเปิดอบรมของ CI ในหัวข้อการสอนข้างเตียง ร่วมกันของหลายสถาบัน เพื่อความสะดวกในการเดินทางเข้าร่วมการอบรมของ CI เป็นการจัดอบรมของส่วนกลาง ซึ่งอาจจะต้องฝากทางสภากายภาพบำบัด ในการพิจารณาความเหมาะสมอีกครั้ง |
| 6. แบบประเมิน VARK | CI แนะนำให้ทางหลักสูตรแนบแบบประเมิน VARK ของนักศึกษาไปด้วย ขณะส่งสำรวจโรงพยาบาล |
| 7. เพิ่มคุณสมบัติการทำงานในการเป็น CI | CI แนะนำให้เพิ่มคุณสมบัติด้านการทำงานของ CI จากประสบการณ์การทำงานสองปี เพิ่มเป็นสามปี เพื่อให้ดูแลนักศึกษาได้ เพราะหากมีประสบการณ์สองปี CI คิดว่านักศึกษาจะได้ความรู้และการดูแลไม่เต็มที่ |

ข้อเสนอแนะของผู้ควบคุมการฝึกปฎิบัติงานทางคลินิก (CI)

* ตัวอย่างการเขียนรายงานของแต่ละระบบไม่ค่อยมีความชัดเจน อยากให้อาจารย์แนบแบบฟอร์มการเชียนรายงานของทางหลักสูตรไปให้ทางโรงพยาบาลด้วย
* อยากให้นักศึกษามีการซักถาม พูดคุยกับ CI มากขึ้น เพื่อให้มีการแบ่งบันความรู้และประสบการณ์กันมากขึ้น
* นักศึกษากายภาพบำบัดยังมีปัญหาในการลำดับการรักษาคนไข้ และยังไม่สามารถวิเคราะห์ปัญหาของผู้ป่วยได้ดีนัก
* บางโรงพยาบาล นักศึกษาจะได้รับเคสผู้ป่วยตามระบบที่ CI รับผิดชอบเท่านั้น ดังนั้น อาจจะส่งผลให้นักศึกษาเก็บเคสผู้ป่วยได้ไม่ครบระบบ